				|

		52014PC0324

			Proposta għal DEĊIŻJONI TAL-KUNSILL dwar l-adozzjoni tal-euro fil-Litwanja fl-1 ta' Jannar 2015 /* COM/2014/0324 final - 2014/0170 (NLE) */

			   	MEMORANDUM
TA’ SPJEGAZZJONI
1.           IL-KUNTEST TAL-PROPOSTA
Fit-3 ta' Mejju 1998,
il-Kunsill iddeċieda li l-Belġju, il-Ġermanja, Spanja, Franza,
l-Irlanda, l-Italja, il-Lussemburgu, il-Pajjiżi l-Baxxi, il-Portugall,
l-Awstrija u l-Finlandja ssodisfaw il-kundizzjonijiet meħtieġa
għall-adozzjoni tal-euro fl-1 ta' Jannar 1999. Id-Danimarka
u r-Renju Unit utilizzaw il-klawsoli ta' esklużjoni fakultattiva
tagħhom, u għaldaqstant ma ġewx ivvalutati mill-Kunsill. Il-Kunsill
qies il-Greċja u l-Isvezja bħala Stati Membri b'deroga.
Fid-19 ta' Ġunju 2000, il-Kunsill iddeċieda li
l-Greċja kienet issodisfat il-kundizzjonjiet meħtieġa biex
tadotta l-euro fl-1 ta' Jannar 2001. Il-pajjiżi li
ssieħbu fl-Unjoni Ewropea fl-1 ta' Mejju 2004
(ir-Repubblika Ċeka, l-Estonja, Ċipru, il-Latvja, il-Litwanja,
l-Ungerija, Malta, il-Polonja, is-Slovenja u s-Slovakkja) saru Stati Membri
b'deroga skont l-Artikolu 4 tal-Att ta' Adeżjoni rispettiv.
Fil-11 ta' Lulju 2006, il-Kunsill iddeċieda li s-Slovenja
issodisfat il-kundizzjonjiet meħtieġa biex tadotta l-euro
fl-1 ta' Jannar 2007. Il-Bulgarija u r-Rumanija, li ssieħbu
fl-Unjoni Ewropea fl-1 ta' Jannar 2007, saru Stati Membri
b'deroga skont l-Artikolu 5 tal-Att ta' Adeżjoni rispettiv. Fil-10 ta' Lulju 2007,
il-Kunsill iddeċieda li Ċipru u Malta ssodisfaw il-kundizzjonjiet
meħtieġa biex jadottaw l-euro fl-1 ta' Jannar 2008.
Fit-8 ta' Lulju 2008, il-Kunsill iddeċieda li s-Slovakkja
ssodisfat il-kundizzjonijiet meħtieġa biex tadotta l-euro fl-1 ta' Jannar 2009.
Fit-13 ta' Lulju 2010, il-Kunsill iddeċieda li l-Estonja
ssodisfat il-kundizzjonjiet meħtieġa biex tadotta l-euro
fl-1 ta' Jannar 2011. Il-Kroazja ssieħbet fl-Unjoni Ewropea
fl-1 ta' Lulju 2013 u saret Stat Membru b'deroga b'konformità
mal-Artikolu 5 tal-Att ta' Adeżjoni.
Fid-9 ta' Lulju 2013, il-Kunsill iddeċieda li l-Latvja
ssodisfat il-kundizzjonjiet meħtieġa biex tadotta l-euro
fl-1 ta' Jannar 2014.
L-Artikolu 140(1) tat-Trattat dwar
il-Funzjonament tal-Unjoni Ewropea ("it-Trattat") jistipula li
mill-inqas darba kull sentejn jew fuq talba ta' Stat Membru b'deroga,
il-Kummissjoni u l-Bank Ċentrali Ewropew għandom jirrappurtaw
lill-Kunsill dwar il-progress li jkun sar fl-Istati Membri li jilħqu
l-obbligi tagħhom b'deroga fil-kisba tal-unjoni ekonomika u monetarja.
Abbażi tar-rapport tagħha stess u dak tal-BĊE, il-Kummissjoni
għandha tressaq proposta lill-Kunsill għal deċiżjoni
tal-Kunsill, skont il-proċedura stipulata fl-Artikolu 140(2)
tat-Trattat, biex tħassar id-deroga tal-Istati Membri li jissodisfaw
il-kundizzjonijiet meħtieġa.
Kemm ir-Rapporti dwar il-Konverġenza
tal-Kummissjoni kif ukoll tal-BĊE nħarġu
fl-4 ta’ Ġunju 2014. Ir-rapporti jinkludu analiżi
tal-kompatibbiltà bejn il-leġiżlazzjoni nazzjonali tal-Litwanja,
inklużi l-istatuti tal-bank ċentrali nazzjonali tagħha, u
l-Artikoli 130 u 131 tat-Trattat u l-Istatut tas-Sistema Ewropea
tal-Banek Ċentrali (SEBĊ) u l-BĊE. Ir-rapporti janalizzaw ukoll
it-twettiq ta' grad għoli ta' konverġenza sostenibbli billi jiġu
ssodisfati l-kriterji ta' konverġenza u jikkunsidraw bosta fatturi
oħra meħtieġa skont l-aħħar subparagrafu
tal-Artikolu 140(1) tat-Trattat.
Fir-Rapport tagħha dwar
il-Konverġenza, il-Kummissjoni tikkonkludi li l-Litwanja tissodisfa
l-kundizzjonijiet għall-adozzjoni tal-euro.
Abbażi tar-rapport tagħha u dak
tal-BĊE, il-Kummissjoni adottat il-proposta annessa għal
deċiżjoni tal-Kunsill biex id-deroga tal-Litwanja titħassar
b'effett mill-1 ta' Jannar 2015.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONI TAL-IMPATT
Qed isiru diskussjonijiet mal-Istati Membri
dwar l-isfidi ta' politika ekonomika fl-Istati Membri taħt temi differenti
fuq bażi regolari fil-Kumitat Ekonomiku u Finanzjarju u
l-ECOFIN/Eurogroup. Dawn jinkludu diskussjonijiet informali dwar kwistjonijiet
rilevanti b'mod speċifiku għat-tħejjija ta' dħul eventwali
fiż-żona tal-euro (inklużi politiki ta' rata ta' kambju).
Iseħħ djalogu mal-akkademiċi u gruppi oħra interessati
fil-kuntest ta' konferenzi/seminars u fuq bażi ad hoc.
L-iżviluppi ekonomiċi
fiż-żona tal-euro u fl-Istati Membri jiġu vvalutati fil-qafas
ta' bosta proċeduri tal-koordinazzjoni u s-sorveljanza tal-politika
ekonomika (notevolment skont l-Artikolu 121 tat-Trattat), kif ukoll
fil-kuntest tal-monitoraġġ u l-analiżi tal-Kummissjoni ta'
żviluppi speċifiċi għall-pajjiż u
għaż-żona kollha (inklużi previżjonijiet, għadd
ta' pubblikazzjonijiet regolari, kontributi lill-Kumitat Ekonomiku u
Finanzjarju (EFC) u lill-ECOFIN/Eurogroup). Skont il-prinċipju
tal-proporzjonalità u f’konformità mal-prassi tal-imgħoddi, l-ebda
valutazzjoni tal-impatt formali ma ġiet żviluppata.
3.           L-ELEMENTI LEGALI
TAL-PROPOSTA
3.1.        Il-bażi legali
Il-bażi legali għall-proposta
preżenti hija l-Artikolu 140(2) tat-Trattat, li jistabbilixxi
l-proċedura għal deċiżjoni tal-Kunsill dwar l-adozzjoni
tal-euro u għat-tħassir tad-deroga fl-Istati Membri kkonċernati.

Il-Kunsill jaġixxi fuq proposta
mill-Kummissjoni, wara li jikkonsulta lill-Parlament Ewropew, wara diskussjoni
fil-Kunsill Ewropew u wara li jkun irċieva rakkomandazzjoni ta'
maġġoranza kkwalifikata ta' dawk fost il-membri tiegħu li
jirrappreżentaw Stati Membri li l-munita tagħhom hija l-euro.
3.2.        Sussidjarjetà u
proporzjonalità
Il-proposta taqa’ taħt il-kompetenza
esklussiva tal-Unjoni. Għalhekk, il-prinċipju tas-sussidjarjetà ma
japplikax.
L-inizjattiva preżenti ma tmurx lil hinn
minn dak li huwa meħtieġ biex tikseb l-għan tagħha, u
għalhekk, hija konformi mal-prinċipju tal-proporzjonalità.
3.3.        L-għażla
tal-istrument legali
L-istrument ta' Deċiżjoni huwa
l-uniku strument legali xieraq skont l-Artikolu 140(2) tat-Trattat.
4.           IMPLIKAZZJONI BAĠITARJA
Il-proposta ma għandha l-ebda
implikazzjoni għall-baġit tal-Unjoni.
2014/0170 (NLE)
Proposta għal
DEĊIŻJONI TAL-KUNSILL
dwar l-adozzjoni tal-euro fil-Litwanja fl-1 ta' Jannar 2015

IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikolu 140(2)
tiegħu,
Wara li kkunsidra l-proposta mill-Kummissjoni
Ewropea,
Wara li kkunsidra r-rapport mill-Kummissjoni
Ewropea[1],
Wara li kkunsidra r-rapport tal-Bank
Ċentrali Ewropew[2],
Wara li kkunsidra l-opinjoni tal-Parlament
Ewropew,
Wara li kkunsidra d-diskussjoni tal-Kunsill
Ewropew,
Wara li kkunsidra r-rakkomandazzjoni
tal-membri tal-Kunsill li jirrappreżentaw l-Istati Membri li l-munita
tagħhom hija l-euro,
Billi:
(1)       It-tielet stadju tal-unjoni
ekonomika u monetarja ("UEM") beda
fl-1 ta' Jannar 1999. Il-Kunsill, li ltaqa' fi Brussell
fit-3 ta' Mejju 1998 fil-kompożizzjoni tal-Kapijiet ta'
Stat jew Gvern, iddeċieda li l-Belġju, il-Ġermanja, Spanja,
Franza, l-Irlanda, l-Italja, il-Lussemburgu, il-Pajjiżi l-Baxxi,
l-Awstrija, il-Portugall u l-Finlandja kienu jissodisfaw il-kundizzjonijiet
meħtieġa għall-adozzjoni tal-euro
fl-1 ta' Jannar 1999[3].
(2)       Permezz
tad-Deċiżjoni 2000/427/KE[4]
il-Kunsill iddeċieda li l-Greċja ssodisfat il-kundizzjonijiet
meħtieġa għall-adozzjoni tal-euro
fl-1 ta’ Jannar 2001. Permezz
tad-Deċiżjoni 2006/495/KE[5]
il-Kunsill iddeċieda li s-Slovenja ssodisfat il-kundizzjonijiet
meħtieġa għall-adozzjoni tal-euro
fl-1 ta’ Jannar 2007. Permezz tad-Deċiżjonijiet 2007/503/KE[6] u 2007/504/KE[7] il-Kunsill
iddeċieda li Ċipru u Malta ssodisfaw il-kundizzjonijiet
meħtieġa għall-adozzjoni tal-euro
fl-1 ta’ Jannar 2008. Permezz
tad-deċiżjoni 2008/608/KE[8]
il-Kunsill iddeċieda li s-Slovakkja ssodisfat il-kundizzjonijiet
meħtieġa għall-adozzjoni tal-euro. Permezz
tad-deċiżjoni 2010/416/UE[9]
il-Kunsill iddeċieda li l-Estonja ssodisfat il-kundizzjonijiet
meħtieġa għall-adozzjoni tal-euro. Permezz
tad-deċiżjoni 2013/387/UE[10]
il-Kunsill iddeċieda li l-Latvja ssodisfat il-kundizzjonijiet
meħtieġa għall-adozzjoni tal-euro.
(3)       Skont il-paragrafu 1
tal-Protokoll dwar ċerti dispożizzjonijiet rigward ir-Renju Unit
tal-Gran Brittanja u l-Irlanda ta' Fuq anness mat-Trattat li jistabbilixxi
l-Komunità Ewropea ("it-Trattat tal-KE"), ir-Renju Unit innotifika
lill-Kunsill li ma kienx beħsiebu jgħaddi għat-tielet fażi
tal-UEM (Unjoni Ekonomika u Monetarja) fl-1 ta' Jannar 1999. Din
in-notifika ma tbiddlitx. Skont il-paragrafu 1 tal-Protokoll dwar
ċerti dispożizzjonijiet rigward id-Danimarka anness mat-Trattat
tal-KE u d-Deċiżjoni meħuda mill-Kapijiet ta’ Stat jew Gvern
f’Edinburgh f’Diċembru 1992, id-Danimarka nnotifikat lill-Kunsill li
ma kinitx se tieħu sehem fit-tielet fażi tal-UEM. Id-Danimarka ma
talbitx li tinbeda l-proċedura msemmija fl-Artikolu 140(2)
tat-Trattat dwar il-Funzjonament tal-Unjoni Ewropea ("it-Trattat").
(4)       Permezz
tad-Deċiżjoni 98/317/KE l-Isvezja għandha deroga kif
iddefinit fl-Artikolu 139(1) tat-Trattat. B'konformità mal-Artikolu 4
tal-Att ta’ Adeżjoni tal-2003[11],
ir-Repubblika Ċeka, il-Litwanja, l-Ungerija u l-Polonja għandhom
deroga kif iddefinit fl-Artikolu 139(1) tat-Trattat. Skont
l-Artikolu 5 tal-Att ta’ Adeżjoni tal-2005[12], il-Bulgarija u
r-Rumanija għandhom deroga kif iddefinit fl-Artikolu 139(1) tat-Trattat.
Skont l-Artikolu 5 tal-Att ta’ Adeżjoni[13], il-Kroazja
għandha deroga kif iddefinit fl-Artikolu 139(1) tat-Trattat.
(5)       Il-Bank Ċentrali Ewropew
("BĊE") ġie stabbilit fl-1 ta' Lulju 1998.
Is-Sistema Monetarja Ewropea ġiet sostitwita minn mekkaniżmu tar-rati
tal-kambju, li t-twaqqif tiegħu ġie miftiehem permezz ta'
riżoluzzjoni tal-Kunsill Ewropew dwar it-twaqqif ta' mekkaniżmu
tar-rati tal-kambju fit-tielet fażi tal-unjoni ekonomika u monetarja
tas-16 ta' Ġunju 1997[14].
Il-proċeduri għal mekkaniżmu tar-rati tal-kambju fit-tielet
fażi tal-unjoni ekonomika u monetarja (ERM II) ġew stabbiliti
fil-Ftehim tas-16 ta' Marzu 2006 bejn il-Bank Ċentrali
Ewropew u l-banek ċentrali nazzjonali tal-Istati Membri barra ż-żona
tal-euro li jistabbilixxu l-proċeduri operattivi għal mekkaniżmu
tar-rati tal-kambju fit-tielet fażi tal-unjoni ekonomika u monetarja[15].
(6)       L-Artikolu 140(2)
tat-Trattat jistabbilixxi l-proċeduri għat-tħassir tad-deroga
tal-Istati Membri kkonċernati. Mill-inqas darba kull sentejn, jew fuq
talba ta’ Stat Membru b’deroga, il-Kummissjoni u l-BĊE għandhom
jirrappurtaw lill-Kunsill skont il-proċedura stipulata
fl-Artikolu 140(1) tat-Trattat.
(7)       Il-leġiżlazzjoni
nazzjonali fl-Istati Membri inklużi l-istatuti tal-banek ċentrali
nazzjonali għandhom jiġu adattati skont il-ħtieġa
bil-għan li tiġi żgurata l-kompatibbiltà mal-Artikoli 130 u
131 tat-Trattat u l-Istatut tas-Sistema Ewropea ta’ Banek Ċentrali u
tal-Bank Ċentrali Ewropew ("Statut tas-SEBĊ u
tal-BĊE"). Ir-rapporti tal-Kummissjoni u tal-BĊE jagħtu
valutazzjoni dettaljata tal-kompatibbiltà tal-leġiżlazzjoni
tal-Litwanja mal-Artikoli 130 u 131 tat-Trattat u l-Istatut tas-SEBĊ
u tal-BĊE.
(8)       Skont l-Artikolu 1
tal-Protokoll Nru 13 dwar il-kriterji ta’ konverġenza msemmija
fl-Artikolu 140 tat-Trattat, il-kriterju dwar l-istabbiltà tal-prezzijiet
imsemmi fl-ewwel inċiż tal-Artikolu 140(1) tat-Trattat ifisser li
Stat Membru għandu prestazzjoni tal-prezzijiet li tkun sostenibbli u rata
medja ta’ inflazzjoni, li tkun ġiet osservata matul perjodu ta’ sena qabel
l-analiżi, li l-iktar, ma tkunx taqbeż b’iżjed minn punt
perċentwali u nofs dik tat-tliet Stati Membri bl-aħjar riżultati
f’termini ta’ stabbiltà tal-prezzijiet. Għall-finijiet tal-kriterju dwar
l-istabbiltà tal-prezzijiet, l-inflazzjoni titkejjel permezz
tal-indiċijiet armonizzati tal-prezzijiet tal-konsum (HICPs) definiti
fir-Regolament tal-Kunsill (KE) Nru 2494/95[16]. Għall-valutazzjoni
tal-kriterju tal-istabbiltà tal-prezzijiet, l-inflazzjoni ta’ Stat Membru
titkejjel permezz tal-bidla perċentwali fil-medja aritmetika ta’ 12-il
indiċi mensili f’relazzjoni mal-medja aritmetika ta' 12-il indiċi
mensili tal-perjodu ta’ qabel. Fir-rapporti tal-Kummissjoni u tal-BĊE,
tqies valur referenzjarju kkalkulat bħala l-medja artimetika sempliċi
tar-rati ta' inflazzjoni tat-tliet Stati Membri bl-aħjar riżultati
f'dik li hija l-istabbiltà tal-prezzijiet, bl-addizzjoni ta' 1.5 punti
perċentwali. Fil-perjodu ta' sena li jispiċċa f'April 2014,
il-valur referenzjarju tal-inflazzjoni ġie kkalkulat li kien
1,7 fil-mija, bil-Latvja, il-Portugall u l-Irlanda bħala t-tliet
Stati Membri bl-aħjar prestazzjoni f'dik li hija l-istabbiltà ta'
prezzijiet, b'rati ta' inflazzjoni ta' 0,1 fil-mija 0,3 fil-mija u 0,3 fil-mija
rispettivament. Huwa ġustifikat li jiġu esklużi l-Istati Membri
bl-aqwa prestazzjoni li r-rati ta’ inflazzjoni tagħhom ma jistgħux
jitqiesu bħala valur referenzjarju sinifikanti għal Stati Membri
oħra. Tali pajjiżi fil-passat kienu identifikati fir-Rapporti dwar
il-Konverġenza tal-2004, l-2010 u l-2013. Fl-istadju attwali, huwa
ġustifikat li jiġu esklużi l-Greċja, il-Bulgarija u
Ċipru mill-pajjiżi bl-aħjar prestazzjoni[17]. Dawn jiġu
sostitwiti mil-Latvja, il-Portugall u l-Irlanda, l-Istati Membri b’rati ta’
inflazzjoni medji li jkunu l-inqas li jmiss, għall-kalkolu tal-valur
referenzjarju.
(9)       Skont l-Artikolu 2
tal-Protokoll Nru 13, il-kriterju dwar il-pożizzjoni baġitarja
tal-gvern imsemmija fit-tieni inċiż tal-Artikolu 140(1)
tat-Trattat ifisser li fil-waqt tal-analiżi, l-Istat Membru ma jkunx
is-suġġett ta' deċiżjoni tal-Kunsill skont
l-Artikolu 126(6) tat-Trattat dwar l-eżistenza ta' defiċit
eċċessiv.
(10)     Skont l-Artikolu 3
tal-Protokoll Nru 13, il-kriterju dwar il-parteċipazzjoni
fil-mekkaniżmu tar-rati tal-kambju tas-Sistema Monetarja Ewropea li
jissemma fit-tielet inċiż tal-Artikolu 140(1) tat-Trattat ifisser li
Stat Membru jkun irrispetta l-marġnijiet normali ta' fluttwazzjoni li
jipprovdi għalihom il-mekkaniżmu tar-rati tal-kambju (ERM)
tas-Sistema Monetarja Ewropea mingħajr tensjonijiet sinifikanti għal
tal-anqas l-aħħar sentejn qabel l-analiżi. B'mod partikolari,
l-Istat Membru ma jridx ikun żvaluta r-rata bilaterali ċentrali
tal-munita tiegħu kontra l-euro fuq inizjattiva tiegħu stess matul
l-istess perjodu. Mill-1 ta’ Jannar 1999, l-ERM II
jipprovdi l-qafas għall-valutazzjoni tat-twettiq tal-kriterju tar-rata
tal-kambju. Fil-valutazzjoni tat-twettiq ta' dan il-kriterju fir-rapporti
tagħhom, il-Kummissjoni u l-BĊE analizzaw il-perjodu ta' sentejn li
ntemm fil-15 ta' Mejju 2014.
(11)     F’konformità
mal-Artikolu 4 tal-Protokoll Nru 13, il-kriterju dwar
il-konverġenza tar-rati ta’ imgħax li jissemma fir-raba’
inċiż tal-Artikolu 140(1) tat-Trattat ifisser li, fuq
osservazzjoni matul perjodu ta’ sena qabel l-analiżi, Stat Membru kellu
medja tar-rati ta’ imgħax nominali fit-tul li l-iktar, ma tkunx
taqbeż b’aktar minn żewġ punti perċentwali dik tat-tliet
Stati Membri bl-aħjar riżultati f’termini ta’ stabbiltà
tal-prezzijiet. Għall-finijiet tal-kriterji dwar il-konverġenza
tar-rati ta’ mgħax, intużaw rati ta’ mgħax komparabbli fuq bonds
ta’ referenza ta’ 10 snin maħruġa mill-gvern. Fir-rapporti
tal-Kummissjoni u tal-BĊE, sabiex jiġi vvalutat it-twettiq
tal-kriterju tar-rati ta' interess, tqies il-valur referenzjarju kkalkulat
bħala l-medja artimetika sempliċi tar-rati ta' interessi nominali
fit-tul tat-tliet Stati Membri bl-aħjar riżultati f'dik li hija
l-istabbiltà tal-prezzijiet, bl-addizzjoni ta' żewġ punti
perċentwali. Il-valur referenzjarju huwa bbażat fuq ir-rati
tal-imgħax fit-tul fil-Latvja (3,3 fil-mija), l-Irlanda (3,5 fil-mija) u
l-Portugall (5,9 fil-mija) u fil-perjodu ta’ sena li ntemm f’April 2014
kien 6,2 fil-mija.
(12)     B’konformità mal-Artikolu 5
tal-Protokoll Nru 13, id-dejta użata fil-valutazzjoni attwali
tal-kriterji ta’ konverġenza se tiġi pprovduta mill-Kummissjoni.
Il-Kummissjoni pprovdiet dejta għat-tħejjija ta' din il-proposta.
Ġiet ipprovduta dejta baġitarja mill-Kummissjoni wara li l-Istati
Membri rrappurtaw sal-1 ta' April 2014, f'konformità
mar-Regolament tal-Kunsill (KE) Nru 479/2009[18].
(13)     Abbażi tar-rapporti
mressqa mill-Kummissjoni u l-BĊE dwar il-progress li sar mil-Litwanja
fit-twettiq tal-obbligi tagħha rigward il-kisba tal-unjoni ekonomika u
monetarja, il-Kummissjoni kkonkludiet li:
(a)     fil-Litwanja, il-leġiżlazzjoni
nazzjonali, inkluż l-Istatut tal-bank ċentrali nazzjonali, hija
kompatibbli mal-Artikoli 130 u 131 tat-Trattat u mal-Istatut tas-SEBĊ
u tal-BĊE;
(b)     rigward it-twettiq mil-Litwanja
tal-kriterji ta' konverġenza msemmija fl-erba' inċiżi
tal-Artikolu 140(1) tat-Trattat:
–
ir-rata medja tal-inflazzjoni fil-Litwanja,
fis-sena li ntemmet f'April 2014, kienet ta' 0,6 %, li hija aktar
baxxa mill-valur referenzjarju, u x'aktarx tibqa' taħt il-valur
referenzjarju fix-xhur li ġejjin,
–
il-Litwanja mhijiex is-suġġett ta’
deċiżjoni tal-Kunsill dwar l-eżistenza ta’ żbilanċ
eċċessiv, bi żbilanċ baġitarju ta’ 2,1 % tal-PGD
fl-2013,
–
Il-Litwanja ilha membru tal-ERM II
mit-28 ta' Ġunju 2004; mad-dħul tagħha
fl-ERM II, l-awtoritajiet b’mod unilaterali impenjaw ruħhom biex
iżommu l-arranġament tal-Bord tal-Valuta fil-mekkaniżmu. Matul
is-sentejn qabel din il-valutazzjoni, ir-rata ta' kambju tal-litas ma ddevjatx
mir-rata ċentrali tagħha u ma esperjenzatx tensjonijiet,
–
fis-sena li ntemmet f'April 2014, ir-rata
tal-imgħax fit-tul fil-Litwanja kienet, fuq medja, 3,6 fil-mija, li
jiġi taħt il-valur referenzjarju.
(c)     fid-dawl tal-valutazzjoni
tal-kompatibbiltà legali u tat-twettiq tal-kriterji ta’ konverġenza kif
ukoll il-fatturi addizzjonali, il-Litwanja tissodisfa l-kundizzjonijiet
meħtieġa għall-adozzjoni tal-euro,
ADOTTA DIN ID-DEĊIŻJONI:
Artikolu 1
Il-Litwanja tissodisfa l-kundizzjonjiet
meħtieġa għall-adozzjoni tal-euro. Id-deroga favur il-Litwanja
msemmija fl-Artikolu 4 tal-Att ta’ Adeżjoni tal-2003 titħassar
b’effett mill-1 ta’ Jannar 2015.
Artikolu 2
Din
id-Deċiżjoni hija indirizzata lill-Istati Membri.
Magħmul fi Brussell,
                                                                       Għall-Kunsill
                                                                       Il-President
[1]               ĠU [...], p. [...].
[2]               ĠU [...], p. [...].
[3]               Id-Deċiżjoni tal-Kunsill 1998/317/KE
tat-3 ta’ Mejju 1998 skont l-Artikolu 109j(4) tat-Trattat
(ĠU L 139, 11.5.1998, p. 30).
[4]               Id-Deċiżjoni tal-Kunsill 2000/427/KE
tad-19 ta’ Ġunju 2000 skont l-Artikolu 122 (2)
tat-Trattat dwar l-adozzjoni tal-munita unika fl-1 ta’ Jannar 2001
min-naħa tal-Greċja (ĠU L 167, 7.7.2000, p. 19).
[5]               Id-Deċiżjoni tal-Kunsill 2006/495/KE
tal-11 ta’ Lulju 2006 skont l-Artikolu 122 (2)
tat-Trattat dwar l-adozzjoni tal-munita unika
fl-1 ta’ Jannar 2007 min-naħa tas-Slovenja
(ĠU L 195, 15.7.2006, p. 25).
[6]               Id-Deċiżjoni tal-Kunsill 2007/503/KE
tal-10 ta’ Lulju 2007 skont l-Artikolu 122 (2)
tat-Trattat dwar l-adozzjoni minn Ċipru tal-munita unika
fl-1 ta’ Jannar 2008 (ĠU L 186, 18.7.2007, p. 29).
[7]               Id-Deċiżjoni tal-Kunsill 2007/504/KE
tal-10 ta’ Lulju 2007 skont l-Artikolu 122 (2)
tat-Trattat dwar l-adozzjoni minn Malta tal-munita unika
fl-1 ta’ Jannar 2008 (ĠU L 186, 18.7.2007,
p. 32).
[8]               Id-Deċiżjoni tal-Kunsill 2008/608/KE
tat-8 ta’ Lulju 2008 skont l-Artikolu 122 (2) tat-Trattat
dwar l-adozzjoni mis-Slovakkja tal-munita unika
fl-1 ta’ Jannar 2009 (ĠU L 195, 24.7.2008,
p. 24).
[9]               Id-Deċiżjoni tal-Kunsill (2010/416/UE)
tat-13 ta’ Lulju 2010 f’konformità mal-Artikolu 140(2)
tat-Trattat dwar l-adozzjoni tal-euro fl-Estonja fl-1 ta’ Jannar 2011,
ĠU L 196, 28.7.2010, p. 24.
[10]             Deċiżjoni tal-Kunsill 2013/387/UE
tad-9 ta’ Lulju 2013 dwar l-adozzjoni tal-euro fil-Latvja
fl-1 ta’ Jannar 2014 (ĠU L 195, 18.7.2013,
p. 24).
[11]             ĠU L 236, 23.9.2003, p. 33.
[12]             ĠU L 157, 21.6.2005, p. 203.
[13]             ĠU L 112, 24.4.2012, p. 21.
[14]             ĠU C 236, 2.8.1997, p. 5.
[15]             ĠU C 73, 25.3.2006, p. 21.
[16]             Ir-Regolament tal-Kunsill (KE) Nru 2494/95
tat-23 ta’ Ottubru 1995 dwar l-indiċijiet armonizzati
tal-prezzijiet għall-konsumatur (ĠU L 257, 27.10.1995).
[17]             F’April 2014, ir-rata ta’ inflazzjoni medja fuq 12-il
xahar tal-Greċja, il-Bulgarija u Ċipru kienu -1,2 %, -0,8 %
u -0,4 % rispettivament u dik taż-żona tal-euro 1,0 %.
[18]             Ir-Regolament tal-Kunsill (KE) Nru 479/2009
tat-25 ta’ Mejju 2009 dwar l-applikazzjoni tal-Protokoll dwar
il-proċedura tal-iżbilanċ eċċessiv anness mat-Trattat
li jistabbilixxi l-Komunità Ewropea (ĠU L 145, 10.6.2009, p. 1).


               IL-KUMMISSJONI EWROPEA
            Brussell, 2.6.2017
            COM(2017) 266 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta' Aġġustament għall-Globalizzazzjoni waraapplikazzjoni minn Spanja - EGF/2017/001 ES/Castilla y León mining

               MEMORANDUM TA' SPJEGAZZJONI

               KUNTEST TAL-PROPOSTA

               1.Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014–2020) u li jħassar ir-Regolament (KE) Nru 1927/2006
                  1
                (ir-“Regolament tal-FEG”).

               2.Fl-20 ta’ Jannar 2017, Spanja ressqet l-applikazzjoni EGF/2017/001 ES/Castilla y León Mining għal kontribuzzjoni finanzjarja mill-FEG, wara sensji
                  2
                fis-settur ekonomiku kklassifikat taħt NACE Reviżjoni 2 Diviżjoni 5 (Estrazzjoni ta' faħam u linjite) fir-reġjun tal-livell NUTS 2 ta’ Castilla y León (ES41) fi Spanja.

               3.Wara l-valutazzjoni tagħha ta’ din l-applikazzjoni, il-Kummissjoni kkonkludiet li, skont id-dispożizzjonijiet kollha applikabbli tar-Regolament tal-FEG, il-kundizzjonijiet għall-għoti ta’ kontribuzzjoni finanzjarja mill-FEG huma ssodisfati.

               SOMMARJU TAL-APPLIKAZZJONI

                        Applikazzjoni tal-FEG

                        EGF/2017/001 ES/Castilla y León mining

                        Stat Membru

                        Spanja

                        Ir-Reġjun(i) ikkonċernat(i) (il-livell NUTS
                           3
                         2)

                        Castilla y León (ES41)

                        Id-data tal-preżentazzjoni tal-applikazzjoni

                        L-20 ta' Jannar 2017

                        Id-data ta’ konferma tal-wasla tal-applikazzjoni

                        L-20 ta' Jannar 2017

                        Id-data tat-talba għal informazzjoni addizzjonali

                        It-3 ta' Frar 2017

                        Id-data ta’ skadenza għall-għoti tal-informazzjoni addizzjonali

                        Is-17 ta' Marzu 2017

                        L-iskadenza għat-tlestija tal-valutazzjoni

                        Id-9 ta' Ġunju 2017

                        Il-kriterju ta’ intervent

                        L-Artikolu 4(2) tar-Regolament tal-FEG

                        Is-settur(i) tal-attività ekonomika

                        (Id-Diviżjoni NACE Reviżjoni 2)
                           4

                        Id-diviżjoni 5 (Estrazzjoni ta' faħam u linjite)

                        L-għadd ta’ intrapriżi kkonċernati

                        5

                        Il-perjodu ta' referenza (disa' xhur):

                        L-1 ta’ Frar 2016 – l-1 ta’ Novembru 2016

                        L-għadd totali ta’ sensji

                        339

                        L-għadd totali ta' benefiċjarji eliġibbli

                        339

                        L-għadd totali ta’ benefiċjarji fil-mira

                        339

                        L-għadd ta’ żgħażagħ fil-mira barra mill-edukazzjoni, impjieg jew taħriġ (NEETs)

                        125

                        Il-baġit għal servizzi personalizzati (EUR)

                        1 603 940

                        Il-baġit għall-implimentazzjoni tal-FEG
                           5
                         (EUR)

                        66 500

                        Il-baġit totali (EUR)

                        1 670 440

                        Il-kontribuzzjoni tal-FEG (60 %) (EUR)

                        1 002 264

               VALUTAZZJONI TAL-APPLIKAZZJONI

               Proċedura

               4.Fl-20 ta’ Jannar 2017, Spanja ressqet applikazzjoni EGF/2017/001 ES/Castilla y León mining fi żmien 12-il ġimgħa mid-data li fiha ġew issodisfati l-kriterji tal-intervent stabbiliti fl-Artikolu 4 tar-Regolament tal-FEG. Il-Kummissjoni kkonfermat il-wasla tal-applikazzjoni fl-istess data u talbet informazzjoni addizzjonali minn Spanja fit-3 ta’ Frar 2017. Din l-informazzjoni addizzjonali ngħatat fi żmien sitt ġimgħat mid-data tat-talba. L-iskadenza ta’ 12-il ġimgħa minn meta waslet l-applikazzjoni kompluta, li fihom il-Kummissjoni għandha tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja, tiskadi fid-9 ta’ Ġunju 2017.

               L-eliġibbiltà tal-applikazzjoni

               L-intrapriżi u l-benefiċjarji kkonċernati

               5.L-applikazzjoni tikkonċerna 339 ħaddiem li ngħataw is-sensja fis-settur ekonomiku kklassifikat taħt NACE Reviżjoni 2 Diviżjoni 5 (Estrazzjoni ta' faħam u linjite)
                  6
               . Is-sensji mogħtija mill-intrapriżi jinsabu fir-reġjun tal-livell NUTS 2 ta' Castilla y León (ES41).

                        L-intrapriżi u l-għadd ta’ sensji matul il-perjodu ta’ referenza

                        Hullera Vasco Leonesa S.A.   (HVL)

                        227

                        Centro de Investigación y Desarrollo S.A.   (CIDSA)

                        68

                        Hijos de Baldomero García S.A.

                        7

                        Minas del Bierzo Alto S.L.

                        8

                        Unión Minera del Norte S.A.   (UMINSA)

                        29

                        L-għadd totali ta’ intrapriżi: 5

                        L-għadd totali ta’ sensji:

                        339

                        L-għadd totali ta’ ħaddiema eliġibbli:

                        339

               Kriterji ta’ intervent

               6.Spanja ppreżentat l-applikazzjoni skont il-kriterju ta’ intervent tal-Artikolu 4(2) li jidderoga mill-kriterju tal-Artikolu 4(1)(b) tar-Regolament tal-FEG, li jeħtieġ li mill-inqas 500 ħaddiem jingħataw is-sensja fuq perjodu ta’ referenza ta’ disa’ xhur f’intrapriżi li joperaw fl-istess settur ekonomiku definit fil-livell ta' Diviżjoni tal-NACE Reviżjoni 2 u li jinsabu f’reġjun wieħed jew f’żewġ reġjuni kontigwi li huma definiti fil-livell NUTS 2 fi Stat Membru.

               7.Il-perjodu ta’ referenza ta’ disa’ xhur għall-applikazzjoni huwa mill-1 ta’ Frar 2016 sal-1 ta’ Novembru 2016.

               Il-kalkolu tas-sensji u tal-waqfien tal-attività

               8.Is-sensji kollha matul il-perjodu ta’ referenza ġew ikkalkolati mid-data tat-terminazzjoni de facto tal-kuntratt tal-impjieg jew l-iskadenza tiegħu.

               Benefiċjarji eliġibbli

               9.L-għadd totali ta’ benefiċjarji eliġibbli huwa ta’ 339.

               Rabta bejn is-sensji u l-bidliet strutturali ewlenin fix-xejriet tal-kummerċ dinji minħabba l-globalizzazzjoni

               10.Sabiex tistabbilixxi r-rabta bejn is-sensji u l-bidliet strutturali ewlenin fix-xejriet kummerċjali dinjin minħabba l-globalizzazzjoni, Spanja ssostni li l-industrija tal-faħam Ewropea qiegħda ssofri aktar minn qatt qabel minn kompetizzjoni ta’ faħam orħos minn pajjiżi li mhumiex Ewropej.

               11.Il-produzzjoni tal-faħam fil-livell tal-UE niżlet drastikament matul il-perjodu 2005–2015. Fl-2005, il-produzzjoni Ewropea tal-faħam kienet 198,8 miljun
                  7
                tunnellata ekwivalenti ta’ żejt filwaqt li fl-2015 kienet 145,3 miljun tunnellata. Dan jirrappreżenta tnaqqis fil-produzzjoni b’ 26,9 %. Il-produzzjoni tal-faħam niżlet b’mod konsistenti matul il-perjodu 2005-2010 (-17,9 %), irkuprat fl-2011 (+ 1,7 %) u niżlet konsistentement għal darb’ oħra fil-perjodu 2015-2012 (-14,4 %). Fl-istess perjodu, il-produzzjoni tal-faħam fid-dinja kollha żdiedet b’ 26,3 %; minn 3 033,6 miljun tunnellata ekwivalenti ta’ żejt fl-2005 għal 3 830,1 miljun tunnellata fl-2015. Dan irriżulta fi tnaqqis fis-sehem tas-suq tal-UE fil-produzzjoni tal-faħam tad-dinja kollha li minn 6,6 % fl-2005 niżlet għal 3,8 % fl-2015.

               Il-produzzjoni tal-faħam fid-dinja kollha
                  (Miljun tunnellata ekwivalenti ta’ żejt)

                        2005

                        2006

                        2007

                        2008

                        2009

                        2010

                        UE

                        198,8

                        193,2

                        187,0

                        178,9

                        167,9

                        165,6

                        Fid-dinja kollha

                        3 033,6

                        3 188,5

                        3 326,7

                        3 436,0

                        3 435,3

                        3 627,6

                        2011

                        2012

                        2013

                        2014

                        2015

                        UE

                        168,4

                        167,7

                        157,3

                        150,3

                        145,3

                        Fid-dinja kollha

                        3 891,4

                        3 930,4

                        3 986,5

                        3 988,9

                        3 830,1

                        Sors: BP Statistical review
                           8

               12.Is-suq tal-faħam fl-Ewropa huwa kkaratterizzat minn żieda fl-importazzjoni flimkien ma’ tnaqqis fil-produzzjoni. Fl-2010, l-importazzjonijiet qabżu l-produzzjoni u minn dak iż-żmien il-produzzjoni tal-faħam tal-UE baqgħet anqas mill-importazzjonijiet. Barra minn hekk matul il-perijodu 2010–2014, l-importazzjonijiet żdiedu b’16,5 % (minn 230,9 miljun tunnellata fl-2010 għal 268,9 miljun tunnellata fl-2014).

               L-importazzjonijiet tal-faħam fl-UE u Spanja, 2010-2014,
                  (Miljuni ta’ tunnellati)

                        2010

                        2011

                        2012

                        2013

                        2014

                        UE

                        230,9

                        245,2

                        262,1

                        267,0

                        268,9

                        Spanja

                        12,5

                        16,5

                        22 6

                        14,0

                        17,1

               Sors: Datacomex, Ministerio de Economía y Competitividad.

               L-importazzjonijiet tal-faħam fl-UE u Spanja, 2010-2014,
                  bidla mis-sena preċedenti (%)

                        2011

                        2012

                        2013

                        2014

                        UE

                        6,20

                        6,89

                        1,86

                        0,72

                        Spanja

                        32,71

                        37,55

                        -38,57

                        21,94

               13.Il-volum ta’ importazzjonijiet tal-faħam minn pajjiżi li mhumiex fl-UE kiber hekk kif il-prezz tal-faħam naqas. It-tnaqqis fil-prezzijiet kien prinċipalment minħabba d-dgħufija tal-ekonomija dinjija, flimkien ma’ domanda aktar baxxa wara t-tnaqqis fil-produzzjoni industrijali tal-Asja (prinċipalment fiċ-Ċina) u l-provvista żejda fiċ-Ċina li rriżultaw mill-akkwist żejjed tal-faħam li seħħ fl-ewwel deċennju ta’ dan is-seklu
                  9
               . Il-munita tal-esportaturi
                  10
                prinċipali tal-faħam iddeprezzat fil-konfront tad-dollaru Amerikan li beda jġiegħel il-prezzijiet jonqsu. Għalhekk, il-prezz tal-bejgħ tal-faħam fl-Ewropa naqas minn EUR 120/tunellata (f’nofs l-2011) għal EUR 50/tunellata (2015)
                  11
               . Dan it-tnaqqis fil-prezzijiet għamel ħafna mill-minjieri tal-faħam tal-UE mhux profittabbli u wassal għall-għeluq tagħhom.

               14.Fi Spanja, kemm il-produzzjoni kif ukoll u l-importazzjonijiet tal-faħam segwew xejra simili għal dik tal-produzzjoni u l-importazzjonijiet tal-faħam fil-livell tal-UE. Madankollu, kemm ix-xejra ta' tnaqqis fil-produzzjoni kif ukoll ix-xejra ‘l fuq fl-importazzjonijiet kienu l-iktar qawwija fi Spanja. Matul il-perjodu 2010–2015 l-produzzjoni tal-faħam fi Spanja naqset b’ 63,3 % (minn 8,35 għal 3,06 miljun tunnellata). It-tnaqqis fil-produzzjoni tal-faħam f’Castilla y León, ir-reġjun ikkonċernat mis-sensji, kien saħansitra aktar qawwi (86,27 %). Fl-2014, meta mqabbla mal-2010, l-importazzjonijiet tal-faħam fi Spanja żdiedu b’ 36,76 % (jiġifieri 20 punti perċentwali aktar miż-żieda fl-importazzjonijiet tal-faħam fl-UE).

                        Il-produzzjoni tal-faħam (f’miljuni ta’ tunnellati)

                        2010

                        2011

                        2012

                        2013

                        2014

                        2015

                        Spanja

                        8,35

                        6,62

                        6,16

                        4,36

                        3,90

                        3,06

                        CyL

                        2,45

                        1,85

                        1,56

                        0,95

                        1,04

                        0,41

               Sors: IRMC - Instituto para la restructuración de la minería del carbón.

                        Il-produzzjoni tal-faħam, il-bidla  mis-sena preċedenti (%)

                        2010

                        2011

                        2012

                        2013

                        2014

                        2015

                        Spanja

                        -11,59

                        -20,73

                        -6,93

                        -29,16

                        10,58

                        -21,39

                        CyL

                        -22,66

                        -24,35

                        -15,56

                        -39,13

                        9,29

                        -60,41

               15.Ir-riorganizzazzjoni u r-rikonverżjoni tas-settur tal-minjieri tal-faħam fi Spanja, matul is-snin qabel il-kriżi ekonomika u finanzjarja kellhom l-għan li jiffavorixxu l-permanenza ta’ dawk l-intrapriżi tal-minjieri f’kundizzjonijiet aħjar ta’ profittabbiltà. Dak li ma setax jiġi previst kien it-tnaqqis drastiku fil-prezzijiet tal-faħam (kważi ta’ 60 %) kkawżata mit-tnaqqis fir-ritmu ekonomiku li rrenda l-produzzjoni domestika tal-faħam mhux profittabbli. L-għadd ta’ intrapriżi li joperaw il-minjieri tal-faħam f’Castilla y León naqas bi 25 %, hekk kif it-tnaqqis fil-prezzijiet u fil-produzzjoni tal-faħam wassal għall-għeluq ta’ għaxra minn dawn l-intrapriżi li joperaw il-minjieri tal-faħam matul il-perjodu 2010–2016.

               Intrapriżi tal-produzzjoni tal-faħam f’Castilla y León (2010–2016)

               X'wassal għas-sensji u l-waqfien tal-attività

               16.Dak li wassal għal dawn is-sensji huwa t-tnaqqis fil-prezz tal-faħam fis-suq domestiku kkawżat minn prezzijiet baxxi tal-faħam fis-swieq internazzjonali, li waqgħu b’sabta bħala konsegwenza tat-tnaqqis fir-ritmu ekonomiku, fost raġunijiet oħra. Bil-prezzijiet attwali, il-produzzjoni domestika tal-faħam mhix profitabbli. Dan wassal għal tnaqqis fil-produzzjoni domestika tal-faħam (diġà msemmi hawn fuq) u l-għeluq ta’ diversi siti ta’ minjieri tal-faħam li rriżulta f’sensji.

               Spjegazzjoni taċ-ċirkostanzi eċċezzjonali sottostanti għall-ammissibbiltà tal-applikazzjoni

               17.Spanja targumenta li, minkejja l-fatt li ngħataw anqas minn 500 sensja fil-perjodu ta’ referenza ta’ disa’ xhur, din l-applikazzjoni xorta għandha tiġi assimilata ma’ applikazzjoni skont l-Artikolu 4(1)(b) tar-Regolament dwar il-FEG, peress li t-territorju milqut mis-sensji huwa magħmul l-aktar minn widien muntanjużi remoti li fihom jgħixu ftit nies u jiddependu ħafna minn settur ekonomiku uniku. Għaldaqstant jista’ jitqies bħala suq żgħir.

               18.It-territorju milqut mis-sensji huwa d-distrett tal-minjieri ta’ Castilla y León. Id-distrett tal-minjieri hu magħmul minn widien muntanjużi li jinsabu fit-Tramuntana tal-provinċji ta’ León u Palencia, fil-medda ta’ Cantabria
                  12
                u jirreferi għal sensiela ta’ 81 belt ekonomikament dipendenti mill-minjieri tal-faħam (li 31 minnhom huma dipendenti ħafna).

               Id-distretti tal-minjieri tal-faħam

                        Distrett li jiddependi ħafna mill-faħam

                        Distrett li jiddependi moderatment mill-faħam

               19.Id-distrett tal-minjieri għandu popolazzjoni ta’ 111,342 abitant mifruxa fuq erja ta’ madwar 8 696 km². Għalhekk id-densità tal-popolazzjoni hija baxxa ħafna, fiha biss 12,8 abitant/km², ‘il bogħod mill-medja nazzjonali (92,1 abitant/km²) jew mill-medja tal-UE (117,5 abitant/km²).

               20.Id-distrett tal-minjieri huwa magħmul minn bliet żgħar, li 44 % minnhom għandhom 500 abitant jew inqas. Ħames bliet biss, l-akbar fid-distrett, għandhom bejn 5 000 u 10 000 abitant. Dawn l-ibliet, ħafna minnhom mifruxa f’żoni iżolati, għandhom problemi dwar il-mobilità u l-konnettività ma’ toroq ta’ kapaċità għolja, infrastrutturi teknoloġiċi, żvilupp ta’ art industrijali, eċċ., prinċipalment minħabba diffikultajiet assoċjati ma’ żona muntanjuża.

               21.Hemm sitwazzjoni diffiċli ħafna fir-rigward tal-impjiegi fid-distrett tal-minjieri. Iċ-ċifri tal-qgħad jistgħu jwasslu għall-konklużjoni li hemm aktar impjiegi mill-2012 'l hawn, l-agħar sena tal-kriżi. Madankollu, ir-realtà hija pjuttost bil-maqlub. Fid-distrett hemm nuqqas dejjem jikber ta’ impjiegi u jekk l-għadd ta’ persuni qiegħda naqas matul il-perjodu mill-2015 sal-2010, dan kien minħabba l-emigrazzjoni tal-popolazzjoni f'territorji domestiċi jew internazzjonali li joffru prospetti aħjar ta’ impjieg.

               22.F’Diċembru 2015, l-għadd ta’ persuni qiegħda kien ta’ 1,03 % inqas milli kien f’Diċembru 2010, filwaqt li l-popolazzjoni tat-territorju naqset b’8,5 % matul l-istess perjodu. Matul dawn is-snin l-iżvilupp tal-qgħad skont il-gruppi ta’ età, juri tnaqqis drastiku fost in-nies qiegħda fil-grupp ta’ età 25-44 sena
                  (-11 %) u aktar drastiku (-33 %) fil-grupp ta’ dawk taħt il-25 sena. L-istess xejra ġiet osservata fl-iżvilupp tal-popolazzjoni skont il-grupp ta’ età. L-akbar tnaqqis fil-popolazzjoni seħħ fil-grupp ta’ dawk taħt il-25 sena (-22 %), segwit minn dawk ta’ bejn l-25–44 sena (-17 %). M’hemm l-ebda varjazzjoni fil-popolazzjoni fil-grupp ta’ 45 sena jew iktar (-0,08 %), filwaqt li l-qgħad żdied b’madwar 27 % f’dan il-grupp ta’ età
                  13
               .

                L-impatt mistenni tas-sensji fir-rigward tal-ekonomija u l-impjieg lokali, reġjonali jew nazzjonali.

               23.Għalkemm f’dawn l-aħħar sentejn il-qgħad fi Spanja naqas, ir-rata tal-qgħad għadha għolja (18,6 %)
                  14
               .

               24.Barra minn hekk, fid-distrett tal-minjieri, territorju żgħir ġeografikament iżolat, it-339 sensja għandhom impatt kbir fuq l-ekonomija ta’ dan ir-reġjun li bħalissa qed jitħabat biex ilaħħaq mas-sensji fl-industrija anċillari tal-minjieri. Dawn is-sensji mhumiex parti minn din l-applikazzjoni, peress li l-industrija anċillari tal-minjieri topera f’diviżjoni ta’ NACE minbarra d-Diviżjoni 5 (Estrazzjoni ta' faħam u linjite). Diġà hemm nuqqas ta’ impjiegi fid-distrett tal-minjieri, ikkawżat matul dawn l-aħħar snin mill-iżvilupp tas-settur tal-minjieri (tnaqqis fil-produzzjoni wara żieda fl-importazzjonijiet). Dawn is-sensji jistgħu biss jaggravaw aktar is-sitwazzjoni tal-impjiegi fiż-żona.

               25.Hekk kif il-kumpaniji tal-minjieri kienu qegħdin jagħlqu, l-iskarsezza ta’ impjiegi rriżultat fi tnaqqis tal-popolazzjoni tad-distrett tal-minjieri, diġà msemmi hawn fuq, li kompliet taggrava r-riskju ta’ depopolazzjoni tat-territorju. Is-sensji kkonċernati mill-applikazzjoni għandhom impatt negattiv addizzjonali fuq id-distrett peress li jistgħu jipperikolaw l-isforzi li saru biex jinkoraġġixxu l-popolazzjoni biex tibqa’ fit-territorju.

               Il-benefiċjarji fil-mira u azzjonijiet proposti

               Il-benefiċjarji fil-mira

               26.Il-ħaddiema kollha ssensjati huma mistennija li jipparteċipaw fil-miżuri. It-tqassim ta' dawn il-ħaddiema skont is-sess, iċ-ċittadinanza u l-grupp ta’ età huwa kif ġej:

                        Il-kategorija

                        L-għadd ta'
                           benefiċjarji fil-mira

                        Sess:

                        Irġiel:

                        328

                        (96,8 %)

                        Nisa:

                        11

                        (3,2 %)

                        Ċittadinanza:

                        Ċittadini tal-UE:

                        339

                        (100,0 %)

                        Ċittadini mhux tal-UE:

                        0

                        (0,0 %)

                        Grupp ta’ età:

                        15-24 sena:

                        0

                        (0,0 %)

                        25-29 sena:

                        6

                        (1,8 %)

                        30-54 sena:

                        326

                        (96,2 %)

                        55-64 sena:

                        7

                        (2,0 %)

                        iktar minn 64 sena:

                        0

                        (0,0 %)

               27.Barra minn hekk, Spanja ser tipprovdi servizzi kkofinanzjati mill-FEG lil massimu ta’ 125 żagħżugħ(a) li mhumiex fl-edukazzjoni, impjieg jew taħriġ (NEETs) li jkollhom inqas minn 30 sena fid-data tas-sottomissjoni tal-applikazzjoni, peress li s-sensji kollha msemmijin fil-paragrafu 5 qed iseħħu fir-reġjuni tal-livell 2 tan-NUTS ta’ Castilla y León (ES41), li hu eliġibbli skont l-Inizjattiva Favur l-Impjieg taż-Żgħażagħ.

               28.Għaldaqstant, it-total stmat ta’ benefiċjarji fil-mira li huma mistennija jieħdu sehem fil-miżuri, inklużi n-NEETs, huwa 464.

               L-eliġibbiltà tal-azzjonijiet proposti

               29.Is-servizzi personalizzati li għandhom jiġu pprovduti lill-ħaddiema ssensjati jikkonsistu mill-azzjonijiet li ġejjin.

               –Sessjonijiet ta’ merħba u ta' informazzjoni: Din hija l-ewwel miżura li se tiġi offruta lill-benefiċjarji mmirati kollha u tinkludi: sessjonijiet ta’ informazzjoni ġenerali u individwali dwar il-bżonnijiet ta’ ħiliet u taħriġ; dwar programmi disponibbli għall-pariri u t-taħriġ; u dwar allowances u inċentivi, kif ukoll l-ġbir tal-profili tal-ħaddiema parteċipanti u t-tfassil ta’ perkors għar-reintegrazzjoni personalizzata.

               –Matul il-perjodu ta’ implimentazzjoni se jiġu pprovduti Gwida u pariri dwar ix-xogħol.

               –Għajnuna intensiva għat-tfittxija ta' impjieg. Dan jinvolvi tfittxija intensiva għal impjieg, inkluż it-tiftix għal opportunitajiet ta’ xogħol lokali u reġjonali u ta’ tqabbil ta’ impjieg mal-ħiliet.

               –Taħriġ. Dan se jinkludi varjetà ta’ korsijiet tat-tħaħriġ, bħal (1) Taħriġ fil-ħiliet u fil-kompetenzi trasversali. L-offerta tat-taħriġ se tinkludi workshops dwar tekniki għat-tfittix ta’ impjieg, taħriġ f’ħiliet personali u soċjali, fit-teknoloġiji tal-informazzjoni u l-komunikazzjoni (ICT), u fil-lingwi barranin. (2) Taħriġ vokazzjonali. It-taħriġ vokazzjonali se jiffoka jew fuq it-titjib tal-ħiliet relatati max-xogħol fil-minjieri li jistgħu jkunu rilevanti għal xogħlijiet fis-setturi ekonomiċi l-oħra kollha (pereżempju, aġġornamenti għall-ħaddiema tal-isplussiv, l-esperti li jqandlu l-artillerija u l-artifiċieri); jew fl-iżvilupp ta’ ħiliet speċifiċi għas-settur u l-ħiliet speċifiċi għall-impjieg għal setturi fejn jeżistu opportunitajiet jew li huma mistennija li jitfaċċaw, bħal taħriġ għall-industrija tat-turiżmu u tal-ospitalità f’żoni rurali, taħriġ relatat mar-restawr ambjentali tal-baċiri tal-minjieri, ir-riforestazzjoni u l-ġestjoni tal-pajsaġġ, assistenti tal-infermiera fil-ġerjatrija, fil-mikoloġija (taħriġ dwar l-faqqiegħ salvaġġ, kif tagħraf il-varjetajiet għall-ikel, ġbir sostenibbli ta’ faqqiegħ, eċċ.). (3) Preparazzjoni għal testijiet lejn ir-rikonoxximent tal-ħiliet miksuba permezz tal-esperjenza tax-xogħol.

               –Promozzjoni tal-intraprenditorija. Se jkun hemm disponibbli firxa wiesgħa ta’ appoġġi għall-ħaddiema ssensjati li qed jikkunsidraw li jibdew in-negozji tagħhom stess, bħal (1) moduli introduttorji ffukati fuq il-promozzjoni tal-inizjattivi tan-negozju għall-impjieg awtonomu u t-tkattir tal-ideat tan-negozju; (2) pariri dwar proġetti u inizjattivi mmirati sabiex jiżviluppaw, jipproduċu u jiggwidaw negozju vijabbli jew proġetti ta' impjieg awtonomu;. (3) taħriġ li jwassal għall-intraprenditorija li jkopri livelli differenti tal-proċess ta’ intraprenditorija mit-tagħrif bażiku jew l-ewwel kuntatt għal kwistjonijiet aktar elaborati bħalma huma l-ippjanar, it-twettiq ta’ studji ta’ fattibbiltà, it-tħejjija ta’ pjanijiet ta’ negozju, eċċ; (4) akkumpanjament lejn il-ħolqien tan-negozju: Dan is-sostenn se jikkonsisti f’lezzjonijiet personalizzati matul il-proċess kollu tat-tnedija tan-negozju.

               –Appoġġ biex jinbdew in-negozji. Il-ħaddiema li jiftħu n-negozju tagħhom se jirċievu sa EUR 15 000 biex ikopru l-ispejjeż tal-bidu, l-investiment fl-assi u n-nefqa kurrenti.

               –L-inċentivi. Se jkun hemm varjetà ta’ inċentivi. (1) Inċentiv ta' parteċipazzjoni. Biex titħeġġeġ il-parteċipazzjoni tagħhom fil-miżuri, il-ħaddiema u n-NEETs se jirċievu somma f’daqqa ta’ EUR 150 wara tliet xhur ta’ parteċipazzjoni attiva u t-tlestija ta’ mill-anqas waħda mill-miżuri tal-pakkett ta’ miżuri personalizzat tagħhom. (2) Kontribuzzjoni għall-ispejjeż tal-ivvjaġġar. Dawk il-ħaddiema u n-NEETs li jipparteċipaw f’miżura li sseħħ barra l-belt ta’ residenza tagħhom se jirċievu kontribuzzjoni għall-ispejjeż tal-ivvjaġġar ugwali għall-ispiża ta’ trasport pubbliku fil-belt tagħhom lejn il-belt fejn se sseħħ il-miżura. Jekk minħabba n-nuqqas ta’ trasport pubbliku adegwat, il-parteċipanti jkollhom jużaw il-vettura tagħhom stess biex jivvjaġġaw se jirċievu EUR 0,19 għal kull kilometru. (3) Kontribuzzjoni għall-ispejjeż għal min jieħu ħsieb persuni dipendenti. Ħaddiema u NEETs li għandhom responsabbiltà ta’ kura (tfal, anzjani jew persuni b’diżabilità) se jirċievu EUR 15 kull jum ta’ parteċipazzjoni fil-miżuri. Dan għandu l-għan li jkopri l-ispejjeż addizzjonali li jkollhom il-parteċipanti li għandhom responsabilitajiet ta’ kura sabiex ikunu disponibbli għat-taħriġ jew miżuri oħrajn. (4) Benefiċċji għat-taħriġ. Il-parteċipanti li jattendu 75 % jew aktar tas-sessjonijiet ta’ taħriġ skedati fil-perkors personalizzat għall-impjieg, wara li jlestu t-taħriġ, jirċievu allowance li l-ammont tagħha se jvarja skont in-numru ta’ sigħat ta’ taħriġ. L-allowance se tvarja minn EUR 100 għal taħriġ qasir (25–50 siegħa) għal EUR 600 għall-korsijiet ta’ taħriġ ta’ 450 siegħa jew aktar. (5) Inċentivi għall-impjiegi Sussidju ta' EUR 150 fix-xahar fuq il-paga għal massimu ta' sitt xhur se jitħallas lil dawk il-ħaddiema li jmorru lura fl-impjieg. (6) Benefiċċji ta’ għoti ta’ impjieg. Dan il-pagament jibbenefika lill-ħaddiema ssensjati billi jiffaċilita l-impjieg mill-ġdid tagħhom taħt kuntratti b’terminu fiss jew permanenti f’kumpanija differenti. Għal impjieg mill-ġdid taħt kuntratti permanenti l-intrapriża li timpjega se tirċievi EUR 5 000 għal kull ħaddiem filwaqt li għal impjieg mill-ġdid taħt kuntratti b’terminu fiss ta’ mill-inqas 6 xhur, il-kumpanija li timpjega se tirċievi EUR 1 000 għal kull ħaddiem.

               30.L-azzjonijiet proposti deskritti hawnhekk jikkostitwixxu miżuri attivi tas-suq tax-xogħol fil-qafas tal-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jissostitwixxux miżuri passivi ta’ protezzjoni soċjali.

               31.Spanja pprovdiet l-informazzjoni meħtieġa dwar azzjonijiet li huma obbligatorji għall-intrapriżi kkonċernati permezz tal-liġi nazzjonali jew skont il-ftehimiet kollettivi. Huma kkonfermaw li l-kontribuzzjoni finanzjarja mill-FEG mhijiex sejra tieħu post dawn l-azzjonijiet.

               Baġit stmat

               32.L-ispejjeż totali stmati huma ta' EUR 1 670 440, li jinkludu nefqa ta' EUR 1 603 940 għal servizzi personalizzati u nefqa ta' EUR 66 500 għal attivitajiet preparatorji, ta' ġestjoni, informazzjoni u pubbliċità, kontroll u rapportar.

               33.Il-kontribuzzjoni finanzjarja totali mitluba mill-FEG hija ta’ EUR 1 002 264 (60 % tal-ispejjeż totali).

                        Azzjonijiet

                        L-għadd stmat ta’ parteċipanti

                        L-ipiża stmata għal kull parteċipant
                        (f’EUR)
                           15

                        L-ispejjeż totali stmati

                        (f’EUR)
                           16

                        Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)

                        Sessjonijiet ta’ merħba u ta' informazzjoni
                           (Programa de información y acogida)

                        464

                        328

                        152 240

                        Gwida u pariri dwar ix-xogħol
                           (Acciones de orientación y asesoramiento)

                        355

                        284

                        100 800

                        Għajnuna intensiva għat-tfittix għal impjieg
                           (Acciones de intermediación y gestión)

                        270

                        333

                        90 000

                        Taħriġ
                           (Acciones de formación y requalificación profesional)

                        225

                        2 183

                        491 100

                        Promozzjoni tal-intraprenditorija
                           (Programa de emprendimiento)

                        62

                        1 315

                        81 500

                        Appoġġ biex jinbdew in-negozji.

                        30

                        12 500

                        375 000

                        Subtotal (a):

                        Perċentwal tal-pakkett ta' servizzi personalizzati

                        –

                        1 290 640

                        (80,47 %)

                        Allowances u inċentivi (Azzjonijiet skont l-Artikolu 7(1)(b) tar-Regolament tal-FEG)

                        Inċentivi
                           (Programa de incentivos)

                        280

                        1 119

                        313 300

                        Subtotal (b):

                        Il-perċentwal tal-pakkett ta' servizzi personalizzati:

                        –

                        313 300

                        (19,53 %)

                        L-azzjonijiet skont l-Artikolu 7(4) tar-Regolament tal-FEG

                        1. Attivitajiet ta' tħejjija

                        –

                        18 000

                        2. Ġestjoni

                        –

                        28 500

                        3. Informazzjoni u pubbliċità

                        –

                        8 000

                        4. Kontroll u rapportar

                        –

                        12 000

                        Subtotal (c):

                        Il-perċentwal tal-ispejjeż totali:

                        –

                        66 500

                        (3,98 %)

                        L-ispejjeż totali (a + b + c):

                        –

                        1 670 440

                        Il-kontribuzzjoni tal-FEG (60 % tal-ispejjeż totali)

                        –

                        1 002 264

               34.L-ispejjeż tal-azzjonijiet identifikati fit-tabella ta' hawn fuq bħala azzjonijiet skont l-Artikolu 7(1)(b) tar-Regolament dwar l-FEG ma jaqbżux il-35 % tal-ispejjeż totali tal-pakkett koordinat ta' servizzi personalizzati. Spanja kkonfermat li dawn l-azzjonijiet jiddependu fuq il-parteċipazzjoni attiva tal-benefiċjarji fil-mira fl-attivitajiet ta’ tiftix ta’ impjieg jew ta’ taħriġ.

               35.Spanja kkonfermat li l-ispejjeż tal-investimenti għall-ħaddiema li jaħdmu għal rashom, il-ftuħ ta’ negozji u l-akkwiżizzjonijiet minn impjegati mhux se jaqbżu l-EUR 15 000 għal kull benefiċjarju.

               Perjodu ta' eliġibbiltà tan-nefqa

               36.Spanja bdiet tipprovdi s-servizzi personalizzati lill-benefiċjarji fil-mira fil-15 ta’ Frar 2017. Għalhekk, in-nefqa fuq l-azzjonijiet se tkun eliġibbli għal kontribuzzjoni finanzjarja mill-FEG mill-15 ta’ Frar 2017 sal-15 ta’ Frar 2019. In-nefqa fuq l-azzjonijiet li jimmiraw in-NEETs se tkun eliġibbli għal kontribuzzjoni finanzjarja sal-31 ta’ Diċembru 2017, kif previst fl-Artikolu 6(2) tar-Regolament (UE) Nru 1309/2013.

               37.Spanja bdiet iġġarrab in-nefqa amministrattiva sabiex timplimenta l-FEG fl-1 ta’ Frar 2017. Għalhekk, in-nefqa għall-attivitajiet ta' tħejjija, ġestjoni, informazzjoni u pubbliċità kif ukoll dawk ta' kontroll u rapportar għandha tkun eliġibbli għal kontribuzzjoni finanzjarja mill-FEG mit-1 ta’ Frar 2017 sal-15 ta’ Awwissu 2019.

               Kumplimentarjetà ma’ azzjonijiet iffinanzjati minn fondi nazzjonali jew tal-Unjoni

               38.Is-sors ta’ prefinanzjament jew kofinanzjament nazzjonali huwa fondi tar-reġjun awtonomu ta’ Castilla y León.

               39.Spanja kkonfermat li l-miżuri deskritti hawn fuq li jirċievu kontribuzzjoni finanzjarja mill-FEG mhux se jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni.

               Proċeduri għall-konsultazzjoni tal-benefiċjarji fil-mira jew ir-rappreżentanti tagħhom jew l-isħab soċjali kif ukoll l-awtoritajiet lokali u reġjonali

               40.Spanja indikat li l-pakkett ikkoordinat ta’ servizzi personalizzati tfassal f’konsultazzjoni mat-trade unions (UGT
                  17
                and CCOO
                  18
               ), CECALE
                  19
               , il-konfederazzjoni ta’ assoċjazzjonijiet tan-negozju ta’ Castilla u Léon; ADE
                  20
                (l-aġenzija reġjonali għall-iżvilupp ekonomiku, l-innovazzjoni, il-finanzjament u l-internazzjonalizzazzjoni tan-negozju) u FAFECYL
                  21
                (fondazzjoni pubblika marbuta mas-servizz pubbliku tal-impjiegi reġjonali). L-applikazzjoni u l-kontenut tagħha ġew diskussi mal-imsieħba soċjali. Għal dan l-għan, saru sitt laqgħat minn Ġunju sa Ottubru 2016.

               Sistemi ta' ġestjoni u kontroll

               41.Spanja nnotifikat lill-Kummissjoni li l-kontribuzzjoni finanzjarja se tkun immaniġġjata u kkontrollata mill-istess entitajiet li jimmaniġġjaw u jikkontrollaw l-FSE. ADE se jkun il-korp intermedjarju għall-awtorità ta’ ġestjoni.

               L-impenji pprovduti mill-Istat Membru kkonċernat

               42.Spanja pprovdiet l-assigurazzjonijiet meħtieġa kollha rigward dawn li ġejjin:

               –il-prinċipji tal-ugwaljanza tat-trattament u ta' nondiskriminazzjoni sejrin jiġu rispettati fil-kuntest tal-aċċess għall-azzjonijiet proposti u fl-implimentazzjoni tagħhom,

               –ir-rekwiżiti stabbiliti fil-leġiżlazzjoni nazzjonali u tal-UE dwar is-sensji kollettivi ġew issodisfati,

               –l-intrapriżi li taw is-sensji, li komplew bl-attivitajiet tagħhom wara s-sensji, ikkonformaw mal-obbligi legali tagħhom li jikkontrollaw is-sensji u pprovdew għall-ħaddiema tagħhom kif xieraq,

               –l-azzjonijiet proposti mhumiex sejrin jirċievu għajnuna finanzjarja minn fondi oħrajn jew minn strumenti finanzjarji oħra tal-Unjoni, u kwalunkwe finanzjament doppju se jiġi prevenut,

               –l-azzjonijiet proposti se jikkumplimentaw l-azzjonijiet iffinanzjati mill-Fondi Strutturali,

               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat.

               IMPLIKAZZJONI BAĠITARJA

               Proposta baġitarja

               43.Il-FEG ma għandux jaqbeż ammont annwali massimu ta' EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020
                  22
               .

               44.Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset in-numru ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li timmobilizza l-FEG għall-ammont ta’ EUR 1 002 264, li jirrappreżenta 60 % tal-ispejjeż totali tal-azzjonijiet proposti, sabiex tingħata kontribuzzjoni finanzjarja għall-applikazzjoni.

               45.Id-deċiżjoni proposta għall-mobilizzazzjoni tal-FEG se tittieħed b'mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba
                  23
               .

               Atti relatati

               46.Filwaqt li tippreżenta din il-proposta għal deċiżjoni biex jiġi mobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill għal trasferiment ta' ammont ta' EUR 1 002 264 fl-intestatura baġitarja relevanti.

               47.Fl-istess waqt li se tadotta din il-proposta għal deċiżjoni biex jiġi mmobilizzat il-FEG, il-Kummissjoni se tadotta deċiżjoni dwar kontribuzzjoni finanzjarja, permezz ta’ att ta’ implimentazzjoni, li se jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mmobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta' Aġġustament għall-Globalizzazzjoni wara
                  applikazzjoni minn Spanja - EGF/2017/001 ES/Castilla y León mining

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  24
               , u b'mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, kooperazzjoni fi kwistjonijiet baġitarji u dwar ġestjoni finanzjarja tajba
                  25
               , u b'mod partikolari l-punt 13 tiegħu,

               Wara li kkunsidraw il-proposta mill-Kummissjoni Ewropea,

               Billi:

               (1)Il-Fond Ewropew ta' Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u fil-każ ta' persuni li jaħdmu għal rashom meta l-attività tagħhom tkun intemmet b'riżultat ta' bidliet strutturali kbar fl-andament tal-kummerċ dinji minħabba l-globalizzazzjoni, b'riżultat ta' kontinwazzjoni tal-kriżi finanzjarja u ekonomika globali, jew b'riżultat ta' kriżi ekonomika u finanzjarja globali ġdida, u biex jgħinhom fl-integrazzjoni mill-ġdid tagħhom fis-suq tax-xogħol.

               (2)Il-FEG ma għandux jaqbeż l-ammont annwali massimu ta' EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  26
               .

               (3)Fl-20 ta’ Jannar 2017, Spanja ressqet applikazzjoni għall-mobilizzazzjoni tal-FEG, fir-rigward ta' sensji fis-settur ekonomiku kklassifikat taħt il-klassifikazzjoni Statistika ta’ attivitajiet ekonomiċi fil-Komunità Ewropea ("NACE") Reviżjoni 2 Diviżjoni 5 (Estrazzjoni ta' faħam u linjite) fin-Nomenklatura ta' Unitajiet Territorjali għall-Istatistika (“NUTS”)
                  27
                livell 2 ir-reġjun ta’ Castilla y León (ES41) fi Spanja. Din ġiet issupplimentata b'informazzjoni addizzjonali pprovduta skont l-Artikolu 8(3) tar-Regolament (UE) Nru 1309/2013. Dik l-applikazzjoni tikkonforma mar-rekwiżiti għad-determinazzjoni ta' kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013.

               (4)Skont l-Artikolu 6(2) tar-Regolament (UE) Nru 1309/2013, Spanja ddeċidiet li tipprovdi wkoll servizzi personalizzati kkofinanzjati mill-FEG lil 125 żagħżugħ u żagħżugħa barra mill-edukazzjoni, impjieg jew taħriġ (NEETs).

               (5)F'konformità mal-Artikolu 4(2) tar-Regolament (UE) Nru 1309/2013, l-applikazzjoni minn Spanja titqies ammissibbli peress li s-sensji għandhom impatt serju fuq l-impjiegi u l-ekonomija lokali.

               (6)Għalhekk, il-FEG għandu jiġi mmobilizzat sabiex jipprovdi kontribuzzjoni finanzjarja ta’ EUR 1 002 264 fir-rigward tal-applikazzjoni sottomessa minn Spanja.

               (7)Biex jitnaqqas kemm jista' jkun iż-żmien għall-mobilizzazzjoni tal-FEG, jenħtieġ li din id-Deċiżjoni tapplika mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni għas-sena finanzjarja 2017, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi l-ammont ta’ EUR 1 002 264 f’approprjazzjonijiet ta’ impenn u ta’ pagament.

               Artikolu 2

               Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea. Hija għandha tapplika minn [the date of its adoption]
                  28*.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L 347, 20.12.2013, p. 855.

                     (2)
                  Skont it-tifsira tal-Artikolu 3 tar-Regolament tal-FEG.

                     (3)
                  Ir-Regolament tal-Kummissjoni (UE) Nru 1046/2012 tat-8 ta' Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta' klassifikazzjoni komuni ta' unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (4)
                  ĠU L 393, 30.12.2006, p. 1.

                     (5)
                  Skont ir-raba' paragrafu tal-Artikolu 7 tar-Regolament (UE) Nru 1309/2013.

                     (6)
                  Din hija l-ewwel applikazzjoni rigward sensji fis-settur tal-Estrazzjoni ta' faħam u linjite.

                     (7)
                  Tunnellata/i ekwivalenti ta’ żejt, imqassra bħala toe, hija l-unità normalizzata ta’ enerġija. Skont il-konvenzjoni hija ekwivalenti għall-ammont approssimattiv ta’ enerġija li tista’ tiġi estratta minn tunnellata ta’ żejt mhux raffinat. Din hija unità standardizzata, assenjata valur kalorifiku nett ta 41 868 kiljoule/kg u tista’ tintuża biex titqabbel l-enerġija minn sorsi differenti.

                     (8)
                  www.bp.com

                     (9)
                  L-investiment fil-kapaċità tal-minjieri tal-faħam matul il-ħames snin 2006–2010 kien ta’ 2,5 darba ogħla milli kien tul l-istorja kollha tar-RPĊ.

                     (10)
                  L-ikbar ħames esportaturi tal-faħam fid-dinja huma l-Indoneżja, l-Awstralja, ir-Russja, l-Istati Uniti u l-Kolombja.

                     (11)
                  Coal Medium-term Market Report 2015, OECD/IEA. www.iea.org

                     (12)
                  Il-medda ta’ Cantabria hi mifruxa fuq madwar 300 km fit-Tramuntana ta’ Spanja, mil-limitu tal-Punent tal-Pirinej sal-Massif Galizjan fil-Galicia, tul il-kosta tal-Baħar tal-Kantabrija. Din tifred b’mod ċar bejn “Spanja l-ħadra” fit-tramuntana u l-blatt ċatt niexef ċentrali.

                     (13)
                  Sors: ADE elaboration with SEPE data (unemployment) and data from Consejería de Economía y Hacienda de la Junta de Castilla y León (population).

                     (14)
                  Id-dejta tar-raba’ kwart tal-2016. http://www.datosmacro.com/paro-epa/espana

                     (15)
                  Biex jiġu evitati d-deċimali, l-ispejjeż stmati għal kull ħaddiem tqarrbu għall-eqreb numru sħiħ. Madankollu t-tqarrib ma għandu l-ebda impatt fuq l-ispiża totali ta’ kull miżura li jifdal bħal fl-applikazzjoni mressqa minn Spanja.

                     (16)
                  It-totali ma jaqblux bl-eżatt minħabba t-tqarrib.

                     (17)
                  Unión Regional de Trabajadores de Castilla y León (UGT).

                     (18)
                  Unión sindical de Comisiones obreras de Castilla y León (CCOO).

                     (19)
                  Confederación de Organizaciones Empresariales de Castilla y León (CECALE).

                     (20)
                  Agencia de Innovación y Financiación Empresarial de Castilla y León (ADE)

                     (21)
                  Fundación para el Anclaje Empresarial y para el Empleo de Castilla y León (FAFECYL)

                     (22)
                  ĠU L 347, 20.12.2013, p. 884.

                     (23)
                  ĠU C 373, 20.12.2013, p. 1.

                     (24)
                  ĠU L 347, 20.12.2013, p. 855.

                     (25)
                  ĠU C 373, 20.12.2013, p. 1.

                     (26)
                  Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (27)
                  Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (28)
                   Date to be inserted by the Parliament before the publication in OJ.